Απόφαση του Γενικού Δικαστηρίου της 14ης Σεπτεμβρίου 2022 – Itinerant Show Room κατά EUIPO – Save the Duck (ITINERANT)
(Υπόθεση T-417/21) 1
[Σήμα της Ευρωπαϊκής Ένωσης – Διαδικασία ανακοπής – Αίτηση καταχωρίσεως εικονιστικού σήματος της Ευρωπαϊκής Ένωσης ITINERANT – Προγενέστερο εικονιστικό σήμα της Ευρωπαϊκής Ένωσης που απεικονίζει μία πάπια να τραγουδάει μέσα σε έναν κύκλο – Σχετικός λόγος απαραδέκτου – Άρθρο 8, παράγραφος 5, του κανονισμού (ΕE) 2017/1001 – Ομοιότητα – Φήμη – Συσχετισμός – Αθέμιτο όφελος – Έλλειψη εύλογης αιτίας – Άρθρο 95, παράγραφος 2, του κανονισμού 2017/1001 – Άρθρο 27, παράγραφος 4, του κατ’ εξουσιοδότηση κανονισμού (ΕE) 2018/625 – Έγγραφο που προσκομίστηκε για πρώτη φορά ενώπιον του τμήματος προσφυγών – Απαράδεκτο]
Γλώσσα διαδικασίας:η ιταλική
Διάδικοι
Προσφεύγουσα: Itinerant Show Room Srl (San Giorgio in Bosco, Ιταλία) (εκπρόσωπος: E. Montelione, δικηγόρος)
Καθού: Γραφείο Διανοητικής Ιδιοκτησίας της Ευρωπαϊκής Ένωσης
Αντίδικος ενώπιον του τμήματος προσφυγών του EUIPO, παρεμβαίνουσα ενώπιον του Γενικού Δικαστηρίου: Save the Duck SpA (Μιλάνο, Ιταλία) (εκπρόσωπος: M. De Vietro, δικηγόρος)
Αντικείμενο
Με την ασκηθείσα βάσει του άρθρου 263 ΣΛΕΕ προσφυγή, η προσφεύγουσα ζητεί την ακύρωση της απόφασης του πέμπτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 12ης Μαΐου 2021 (υπόθεση R 1017/2020-5) σχετικά με διαδικασία ανακοπής μεταξύ της ίδιας και της παρεμβαίνουσας.
Διατακτικό
Το Γενικό Δικαστήριο αποφασίζει:
Απορρίπτει την προσφυγή.
Η Itinerant Show Room Srl φέρει τα δικαστικά της έξοδα, καθώς και τα δικαστικά έξοδα στα οποία υποβλήθηκαν το Γραφείο Διανοητικής Ιδιοκτησίας της Ευρωπαϊκής Ένωσης (EUIPO) και η Save the Duck SpA.
____________
1 EE C 357 της 6.9.2021.